Norvega krono

La norvega krono estas la valuto de Norvegio.

Dum aprilo 1875 la antaŭaj moneroj talero (specie-taler) kaj ŝilingo (skilling) anstataŭiĝis per krono (krone) kaj oero (øre). La unua serio de la novaj moneroj havis portreton de la tiama norvega reĝo Oskaro la 2-a. Ĝis la jaro 1924 Norvegio estis ŝtatomembro de la skandinavia valuta unio, kaj la norvega krono ankaŭ validis en Svedio kaj Danio, kaj reciproke la dana kaj sveda mono en Norvegio.

1 krono egalvaloras al 100 oeroj.

Momente ekzistas moneroj en valoro de 50 oeroj, 1, 5, 10 kaj 20 kronoj, samkiel monbiletoj en valoro de 50, 100, 200, 500 kaj 1.000 kronoj.

La antaŭaj moneroj de 1, 5, 10 kaj 25 oeroj ne plu cirkulas.

 Moneroj 
Ĉiuj moneroj bildigas tipe norvegajn simbolojn kaj signojn kiel ekzemple stiligitan vikingan ŝipon, ornamaĵoj de tradiciaj lignaj preĝejoj aŭ la ordenon de sankta Olavo.

La 10- kaj 20-kronaj moneroj havas portreton de la norvega reĝo Haraldo la 5-a. Tamen aparte de la 20-kronaj moneroj ekzistas multaj specialaj eldonoj, kiuj havas aliajn motivojn.

ValoroDiametroPezoDikeco50 oeroj18,5 mm3,6 gr1,70 mm1 kronoj *21 mm4,35 gr1,70 mm5 kronoj *26 mm7,85 gr2,00 mm10 kronoj24 mm6,8 gr2,00 mm20 kronoj27,5 mm9,9 gr2,20 mm

* La moneroj de 1 kaj 5 kronoj havas mezan truon.

 Monbiletoj 
Sur la aktualaj monbiletoj bildiĝas norvegaj artistoj kaj sciencistoj.

ValoroGrandecoKoloroPortreto50 kronoj128 x 60 mmverdaPeter Christen Asbjørnsen100 kronoj136 x 65 mmruĝaKirsten Flagstad200 kronoj144 x 70 mmbluaKristian Birkeland500 kronoj152 x 75 mmbrunaSigrid Undset1000 kronoj160 x 80 mmviolaEdvard Munch

 Eksteraj ligiloj 

 monbiletoj kaj moneroj de la Norges Bank (en la norvega) 
 monbiletoj kaj moneroj de la Norges Bank (en la angla) 
 paĝoj de la Eŭropa Centra Banko pri la norvega krono (en la angla)

Kategorio:Monunuoj
Kategorio:Ekonomio de Norvegio